Republiek van Oostenryk
83 878,99 km2 (112de)
8 488 511 (93ste)
101 / km2 (78ste)
262,3 / myl2
$352,0 miljard (35ste)
$41 822 (11de)
$419,2 miljard (28ste)
$49 809 (11de)
0,895 (18de) – baie hoog
26,3 – laag
Oostenryk (Duits: Österreich), amptelik die Republiek van Oostenryk (Republik Österreich), is 'n federale republiek in Sentraal-Europa wat uit nege deelstate (waaronder die hoofstad Wene) bestaan. Die land grens in die weste aan Switserland en Liechtenstein, in die noorde aan Duitsland en Tsjeggië, in die ooste aan Slowakye en Hongarye en in die suide aan Italië en Slowenië. Die huidige grense is in die Vredesverdrag van Saint-Germain vasgelê wat die ontbinding van Oostenryk-Hongarye gereël het.
Oostenryk is sedert die 1 Januarie 1995 'n lidland van die Europese Unie. In 1999 is die Euro-geldeenheid ingevoer, Euro-banknote en -muntstukke is sedert 2002 in omloop.
4.1 Demografiese ontwikkeling
Kaart van Oostenryk (In Engels)
Die topografie van Oostenryk
Oostenryk se gebied strek in 'n oos-wes rigting oor 'n afstand van maksimaal 575 km en in 'n noord-suid rigting oor 'n afstand van maksimaal 294 kilometer.
Sowat sestig persent van Oostenryk se oppervlakte is bergagtige gebiede wat deel uitmaak van die Oos-Alpe, waaronder die Tiroolse Sentraal-Alpe, Hohe Tauern en Niedere Tauern, Noordelike Kalkalpe, Suidelike Kalkalpe en Wienerwald. In die omgangstaal word derhalwe na die land soms as die Alperepubliek verwys. Noord van die Donau lê die graniet- en gneisplato van Bo- en Neder-Oostenryk wat deel uitmaak van die ou Boheemse Rompgebergte. Sy uitlopers strek tot in Tsjeggië en die Duitse deelstaat Beiere. In die ooste grens die Rompgebergte aan die Klein Karpate.
Die grootste vlaktes lê in die ooste van die land langs die Donau, veral die Alpevoorland en die Weense Bekken met die Marchfeld, en in die suidelike Stiermarke. Die laasgenoemde streek word vanweë sy landskaplike ooreenkomste met die Italiaanse Toskana dikwels ook die Stiermarkse Toskana genoem.
die graniet- en gneisplato of gedeelte van die Boheemse Massa (8 500 vierkante kilometer of 10,2%), en
Die hoogste bergspitse in Oostenryk rys tot hoogtes van meer as 3 000 meter bo seevlak. Die hoogste pieke is die Großglockner in die Hohe Tauern-bergreeks met 3 798 meter, die Wildspitze (Ötztaler Alpe, 3 774 meter) en die Weißkugel (eweneens Ötztaler Alpe, 3 738 meter).
Die berglandskappe speel 'n beduidende rol vir die toerismesektor. Daar is 'n groot aantal wintersportgebiede, terwyl bergtoere en bergklim in die somers gewild is.
'n Wintertoneel by die Neusiedler Meer
Die Neusiedlermeer in die deelstaat Burgenland is die grootste meer in die land (77% van sy totale oppervlakte van 315 vierkante kilomet